Public procurement notice: Contract Notice
Published: 2024-11-19
Region: DK012
Contract type: Works
Procedure: Open procedure
CPV classification: 45210000: Building construction work
Estimated value: 50000000 DKK
Submission deadline: 2024-12-03
Award criteria: price, quality

Technical requirements: Udbuddet gennemføres som et offentligt udbud efter hasteproceduren, jf. Udbudslovens § 57, stk. 5. Der henvises til begrundelsen ovenfor.
Rødovre Kommune ønsker at bygge en ny genbrugsstation, som er moderne og tidssvarende og med mulighed for niveaufri aflæsning af affald. Den nye genbrugsstation skal erstatte den nuværende genbrugsstation, som hvert år har 100.000 besøgende biler, på de travleste dage kører der op mod 600 biler ind og ud, og der modtages omkring 15.000 tons affald pr. år.
Den nye genbrugsstation bygges op i to niveauer med et platformbyggeri på ca. 2.000 m2, denne løsning giver niveaufri adgang til flest mulige affaldstyper, og pladsen under platformen anvendes for genbrugshus, undervisningslokale, omklædningsfaciliteter, lager og teknik-rum.
På platformen vil der være afmærkede baner til kørsel og midlertidig parkering, der vil blive opstillet en række mindre containere eller kuber til affaldstyper som glas, papir, tekstil, m.v. og det vil samtidig være muligt at kaste affald direkte ned i en række store åbne containere.
Platformbyggeriet indeholder endvidere hus for farligt affald samt garage.
Platformbyggeriet vil blive opført som bygherreleverance af Modulo Systems ApS. 
Det bemærkes, at fundamenter, terrændæk og afløbsinstallationer mv. for platformbyggeri-et samt den komplette udvendige belysning på terræn og på platformen skal udføres under totalentreprisen.
Trafikken på pladsen og platform skal ensrettes. Biler, der kører ind på pladsen ledes direkte op på platformen via en opkørselsrampe og ned på terræn igen via en nedkørselsrampe, som samtidig giver adgang til de afmærkede baner til kørsel eller midlertidig parkering. Langs den højre side vil der blive indrettet båse, hvor man kan aflæsse affald direkte på terræn, det vil typisk være haveaffald og tungt byggeaffald.
Der opføres som pavillon byggeri en mandskabsbygning til kontorfaciliteter mv. for pladspersonalet og personalet for administrationen af renovationsområdet.
Der etableres parkeringspladser med ladestikkontakter for el-renovationslastbiler.
Hele genbrugspladsen belyses og omkranses af et støjhegn i min 4. m. højde over terræn.
Nuværende genbrugsplads befinder sig på adressen Valhøjs Alle 182, 2610 Rødovre, mens den ny genbrugsstation skal etableres på adressen Sandbækvej 7, 2610 Rødovre. Der vil være mulighed for at besigtige begge adresser, jf. udbudsbetingelsernes pkt. 5.3.
Pointudmålingen i henhold til underkriteriet Pris vil ske på det anførte underlag under udbudsbetingelsernes punkt 8.3.1 efter en lineær model, hvor de maksimale 10 point tildeles tilbuddet med den laveste evalueringspris og øvrige point udmåles lineært inden for et interval svarende til en overskridelse af laveste evalueringspris med 50 % (herefter udmålingsintervallet). Dette betyder, at der for hver overskridelse af laveste evalueringssum med 5 % fratrækkes 1 point i forhold til de 10 maksimale point.
Eksempel: Hvis laveste evalueringssum er 100 og højeste evalueringssum er 135, udmåles der på grundlag af højeste evalueringssum et pointtal svarende til de 10 maksimale point fratrukket 7 point (35/50 x 10), således en point score på 3.
Hvis højeste evalueringssum afviger fra laveste evalueringssum med mere end 50 %, forhøjes udmålingsintervallet med multipla á 10 %-point, indtil udmålingsintervallet kan rumme alle evalueringspriser.
Eksempel: Hvis laveste evalueringssum er 100 men højeste evalueringssum er 175, ændres udmålingsintervallet til 80 %, hvorefter der på grundlag af højeste evalueringssum udmåles et pointtal svarende til de 10 maksimale point fratrukket 9,375 point (75/80 x 10), således en point score på 0,625.
Vurderingen af modtagne tilbud i henhold til underkriteriet Pris vil ske på grundlag af ”Samlet tilbudssum i alt excl. moms” på forsiden af den udfyldte tilbudsliste, jf. Tilbudsdokument 5: Tilbudsliste, jf. udbudsbetingelsernes punkt 6.5, der udgør evalueringsprisen. 
Tilbudssummen indeholder stipulerede ydelser som er indeholdt i evalueringssummen, der ikke nødvendigvis vil indgå i kontraktsummen.
Pointudmålingen foretages på en 10 point skala, hvor 10 point udmåles for den helt exceptionelt udmærkede tilbudsbeskrivelse, mens 0 point udmåles for den ringest mulige, konditionsmæssige tilbudsbeskrivelse, der i hovedsagen ikke tilbyder ordregiver andet end det krav-specificerede.
Vurderingen af modtagne tilbud i henhold til underkriteriet Organisation og bemanding vil ske på grundlag af Tilbudsdokument 6: Redegørelse for Organisation og Bemanding, jf. udbudsbetingelsernes punkt 6.6.
Ved den samlede vurdering af underkriteriet Organisation og bemanding lægges der vægt på, at tilbudsgiver udviser forståelse for den konkrete opgave og tilbyder en organisation, der er i besiddelse af en god kombination af kompetencer og erfaring, der sandsynliggør, at organisationen kan mestre opgaven.
Der vil overordnet blive lagt vægt på, at de tilbudte nøglepersoner har de rette ledelsesmæssige og faglige kompetencer i forhold til opgaven i forhold til udførelse af opgaver af samme art, kompleksitet og størrelse som den udbudte opgave.
Der vil herunder blive lagt vægt på følgende:
(1)	Det vægtes positivt, at tilbudsgivers organisation understøtter udførelse af anlægsarbejder udført i totalentreprise med projektering svarende til det udbudte projekt.
(2)	Det vægtes positivt, at tilbudsgivers tilbudte organisation understøtter anlægsarbejder om genbrugspladser svarende til det udbudte projekt.
(3)	Det vægtes positivt, at tilbudsgivers organisation understøtter mangelgennemgang og –afhjælpning før aflevering og etapevis aflevering/ibrugtagning, jf. håndteringen af procesrisici under udbudsbetingelsernes punkt 8.3.2.2, nr. (3).
(4)	Det vægtes positivt, at tilbudsgivers organisation understøtter håndtering af større byg-herreleverancer og samarbejde med leverandører og fagentreprenører.
(5)	Det vægtes positivt, at tilbudsgivers bemanding på opgaven inkluderer en specialiseret rådgiverfunktion.
(6)	Det vægtes positivt, at tilbudsgivers organisation og bemanding indeholder en klar opgave- og ansvarsfordeling samt en entydig kommunikationsvej internt såvel som eksternt.